Peraküla–Aegviidu–Ähijärve matkatee
Peraküla–Aegviidu–Ähijärve matkatee on Eesti pikim tähistatud matkarada. Matkatee on rajanud ja selle taristut haldab RMK. Peraküla–Aegviidu–Ähijärve matkatee kogupikkus on 820 kilomeetrit. Matkatee algab Läänemaal, Perakülas RMK Nõva looduskeskuse juures ja lõpeb Võrumaal Ähijärvel, Karula rahvuspargi külastuskeskuse juures. Matkatee läbib üheksat maakonda – Läänemaa, Harjumaa, Lääne-Virumaa, Järvamaa, Jõgevamaa, Tartumaa, Põlvamaa, Võrumaa ja Valgamaa. Matkatee marsruudi valikut juhendasid alpinist Alar Sikk ja RMK loodusradade spetsialist Andre Kaur. Matkatee 628 km pikkune lõik Aegviidust Ähijärvele avati 2013. aasta augustis. 2015. aasta juunis lisandus 192 km pikkune lõik Perakülast, Nõva looduskeskusest, Aegviitu. Matkatee läbib mitmeid kaitsealasid: Nõva maastikukaitseala Nabala-Tuhala looduskaitseala Kõrvemaa maastikukaitseala Kurisoo looduskaitseala Endla looduskaitseala Vooremaa maastikukaitseala Saarjärve looduspark Kääpa maastikukaitseala Padakõrve looduskaitseala Välgi looduskaitseala Valgesoo maastikukaitseala Ahja jõe ürgoru maastikukaitseala Kuulmajärve maastikukaitseala Meenikunno maastikukaitseala Mustoja maastikukaitseala Piusa koobastiku looduskaitseala Piusa jõe ürgoru maastikukaitseala Kirikumäe maastikukaitseala Haanja looduspark Luhasoo maastikukaitseala Pähni looduskaitseala Paganamaa maastikukaitseala Mõisamõtsa looduskaitseala Peetri jõe maastikukaitseala Koiva-Mustjõe maastikukaitseala Karula rahvuspark Matkatee jaguneb üheteistkümneks lõiguks. Peale Aegviidut ühildub matkatee 30 kilomeetri pikkuses lõigus Oandu–Ikla matkateega. Peraküla–Aegviidu–Ähijärve matkatee lõigud ja vaatamisväärsused nendel lõikudel: Peraküla–Vihterpalu 28 km Peraküla Allikajärv Vihterpalu mõis Vihterpalu–Ohtu 46 km Harju-Risti kirik Padise klooster Rummu karjäär Vasalemma mõis Ohtu–Alavere 86 km Alavere–Aegviidu 32 km Aegviidu – Oostriku jõgi 106 km Valgehobusemägi Kakerdaja raba Tammsaare muuseum Vargamäel Järva-Madise kirik Eevakivi Järva-Jaani kirik Järva-Jaani vanatehnika varjupaik Oostriku jõgi – Elistvere 78 km Norra allikad Norra mõis Purskav allikas Vilbaste allikad Kassinurme linnamägi Elistvere–Kantsi 81 km Elistvere loomapark Jääajakeskus Maarja-Magdaleena kirik Saare mõis Kaiu järv Sõõru tulevalvetorn Kantsi kõrts Kantsi–Kiidjärve 44 km Suur Emajõgi Kavastu parv Ahja mõis Valgesoo Kiidjärve–Piusa 125 km Saesaare paisjärv Emaläte Väike Taevaskoda Suur Taevaskoda Otteni vesiveski Valli pae Põlva kirik Rosma linnamägi Paidra järv Meenikunnu soo Rebasmäe allikas Ilumetsa meteoriidikraatrid Värska talumuuseum Piusa–Pähni 109 km Piusa koopad Härma müür Make müür Vastseliina linnus Kirikumäe järv Kavadi järv Uue-Saaluse mõis Vällamägi Vaskna järv Suur Munamägi Tuuljärv Ööbikuorg Tindiorg Rõuge Suurjärv Pähni–Ähijärve 104 km Paganamaa Metsavenna talu Naha talu – Eesti lõunatipp Tellingumägi Koiva jõgi Mustjõgi Linnajärv Ähijärv